钦定古今图书集成/明伦汇编/官常典/第164卷 > 苏
## 钦定古今图书集成/明伦汇编/官常典/第164卷 > 苏

《武王》以《苏子》为司寇。

按：《书经立政》：周公若曰：“太史司寇苏公式敬尔由狱，
以长我王国。兹式有慎，以列用中罚。”

按《左传成公十一年》：刘子单子曰：“昔周克商，使诸侯
抚封。”苏忿生以温为司寇，与谭伯达封于河。苏氏即
狄，又不能于狄而奔卫。

惠王二年秋，苏子奉王子颓奔卫。

按《春秋》不书。按《左传》：“初，王姚嬖于庄王，生子颓。子
颓有宠，𫇭国为之师。”及惠王即位，取𫇭国之圃以为
囿边。之宫，近于王宫，王取之。王夺子禽、祝跪与詹
父田而收膳夫之秩。故𫇭国边伯、石速、詹父、子禽、祝
跪作乱，因苏氏庄公十九年秋，五大夫奉子颓以伐
王，不克，出奔温。苏子奉子颓以奔卫，卫师、燕师伐周。
按《史记周本纪》：惠王二年，“初庄王嬖姬姚，生子颓，颓
有宠。及惠王即位，夺其大臣园以为囿，故大夫边伯
等五人”作乱，谋召燕、卫师伐惠王，惠王奔温。

襄王二年春狄灭温温子奔卫。

按《春秋》僖公十年。按《左传》，十年春，狄灭温，苏子无
信也。苏子叛王，即狄又不能干狄，狄人伐之，王不救，
故灭。苏子奔卫。

〈注〉国于温，故曰“温子叛王”，事在《庄》十九年。〈疏〉国名为“苏”，所都之邑名为“温”，故“苏”、“温”递见于《经》。

顷王二年“秋七月，鲁侯及苏子盟于女栗。”

按《春秋文公十年》。按《左传》，十年，“秋七月，及苏子盟
于女栗，顷王立故也。”

〈注〉《僖十年》“狄灭温，苏子奔卫。”今复见，盖王复之。